El Centre de Salut II de Burjassot acull un taller de primers auxilis per a bebés i xiquets
2025-07-24

Impartit per les matrones i les infermeres de pediatria, el Centre de Salut II de Burjassot, situat al carrer Rubert i Villó, acollirà la realització d’un taller de primers auxilis per a bebés i xiquets que tindrà com a objectiu formar als participants davant una emergència.

Amb aforament limitat a 25 persones, el taller tindrà lloc dilluns que ve 4 de març a les 17.30 hores en el citat centre mèdic. Aquest taller coincidirà amb la presentació d’ALYC, Associació de Lactància i Criança, que es presentarà a la ciutadania en col·laboració amb el Centre de Salut II de Burjassot, matrones i pediatria.

Les inscripcions poden realitzar-se en el Facebook de l’entitat, ALYC Associació de Lactància i Criança, o bé posant-se en contacte amb les matrones del Centre de Salut.